ซัมจีย็อน

**ซัมจีย็อน** เป็นนครในจังหวัดรยังกัง ประเทศเกาหลีเหนือ เมืองนี้ได้รับชื่อมาจากทะเลสาบสามแห่งในเมือง ซึ่งเป็นที่รู้จักกันในชื่อรวมว่าซัมจีย็อน ซัมจีย็อนตั้งอยู่ใกล้ภูเขาแพ็กดู และกลุ่มนักท่องเที่ยวจะบินมายังสนามบินของเมืองเพื่อชมภูเขาดังกล่าว ซึ่งมีความสำคัญในปรัมปราวิทยาของเกาหลีเหนือ ซัมจีย็อนเป็นนครที่มีประชากรน้อยที่สุดในประเทศเกาหลีเหนือ

บ้านเรือนและอาคารจำนวนมากในซัมจีย็อนได้รับการปรับปรุงในช่วงไม่กี่ทศวรรษที่ผ่านมา และอาคารใหม่จำนวนมาก รวมถึงศูนย์นันทนาการสำหรับเยาวชน สร้างเสร็จสมบูรณ์ใน ค.ศ. 2005 กิจกรรมยอดนิยมในซัมจีย็อนคือการเล่นสกีและกิจกรรมต่าง ๆ สำหรับเด็กนักเรียน ผู้ซึ่งใช้พื้นที่รอบภูเขาแพ็กดูเพื่อปฏิบัติการในลักษณะคล้ายลูกเสือร่วมกับการไปพักร้อนหรือทัศนศึกษาที่โรงเรียนจัดขึ้น

ในเดือนธันวาคม ค.ศ. 2019 คิม จ็อง-อึนเปิดส่วนขยายของเขตเทศบาลที่ดำเนินการเสร็จสิ้น สื่อของรัฐอธิบายว่าเป็นนคร "สมัยใหม่" ที่มีทั้งที่พักอาศัยและอุทยานอุตสาหกรรม นครนี้เดิมเป็นที่รู้จักในฐานะอำเภอจนกระทั่งมีการตัดสินใจยกฐานะในเดือนธันวาคม ค.ศ. 2019 การทำให้นครซัมจีย็อนมีความทันสมัยมีวัตถุประสงค์เพื่อช่วยส่งเสริมการท่องเที่ยวของเกาหลีเหนือด้วย เมืองนี้เปิดรับนักท่องเที่ยวต่างชาติในเดือนธันวาคม ค.ศ. 2024

## การแบ่งเขตการปกครอง
ซัมจียอนแบ่งออกเป็น 10 *ทง* (ย่าน) และ 6 *รี* (หมู่บ้าน):

## การขนส่ง
### ทางอากาศ

ซัมจีย็อนได้รับบริการโดยกองทัพอากาศประชาชนเกาหลีพร้อมด้วยสายการบินแห่งชาติ แอร์โครยอ ซึ่งดำเนินการเที่ยวบินตามกำหนดเวลาและบริการเช่าเหมาลำระหว่างซัมจียอนและเปียงยาง ว็อนซัน และช็องจิน ใน ค.ศ. 2005 ท่าอากาศยานปิดทำการเพื่อปรับปรุงครั้งใหญ่ ซึ่งได้รับการสนับสนุนทางการเงินบางส่วนโดยบริษัทฮุนได

### ทางราง
ซัมจีย็อนได้รับบริการโดยทางรถไฟสายซัมจีย็อนทางรถไฟรางแคบของการรถไฟแห่งรัฐเกาหลี การก่อสร้างเส้นทางรถไฟสายมาตรฐานใหม่ระยะทาง  จากสายพุกบูแนรยุกที่ฮเยซันไปยังซัมจีย็อนกำลังดำเนินการมาตั้งแต่ ค.ศ. 2008 โดยมีคันทางเสร็จสมบูรณ์ร้อยละ 80 และโครงสร้างข้างทางเสร็จสมบูรณ์ร้อยละ 70 ณ เดือนมิถุนายน ค.ศ. 2015 สถานีปลายทางแห่งใหม่จะอยู่ที่ย่านชุงฮึง

#### สถานีรถไฟฮเยซันหมายเลข 1/วังด็อก
สถานีรถไฟปัจจุบันสำหรับผู้นำตั้งอยู่ใกล้หมู่บ้านอึยฮวาในอำภอโพช็อน จังหวัดรยังกัง ในหุบเขาที่แคบมาก ทำให้การโจมตีทางอากาศทำได้ยาก สิ่งอำนวยความสะดวกของสถานีนี้มีความซับซ้อนมากกว่าสถานีฮเยซันช็องนย็อนสำหรับพลเรือนที่อยู่ใกล้เคียงมาก มีชื่อเรียกอย่างเป็นทางการว่า **สถานีรถไฟฮเยซันหมายเลข 1** เป็นที่รู้จักกันโดยทั่วไปในชื่อ **สถานีวังด็อก** เนื่องจากสถานีเดิมใน ค.ศ. 1985 ถูกสร้างขึ้นห่างจากวังด็อกเพียง 

สถานีแห่งแรกถูกสร้างขึ้นใน ค.ศ. 1985 แต่เนื่องจากสามารถมองเห็นได้ง่ายจากประเทศจีน ใน ค.ศ. 1989 จึงถูกทำลายและย้ายไปยังพื้นที่แห่งที่สองซึ่งอยู่ห่างไปทางเหนือของพื้นที่แห่งที่สามในปัจจุบัน  อย่างไรก็ตาม เมื่อตรวจเยี่ยมสิ่งอำนวยความสะดวกที่เสร็จสมบูรณ์ คิม อิล-ซ็องพิจารณาว่าไม่เหมาะสม เนื่องจากอยู่ในระยะสายตาของภูเขาในประเทศจีน จึงมีคำสั่งให้สร้างใหม่เป็นครั้งที่สาม สถานีแห่งที่สองถูกยึดครองโดยโรงงานเครื่องจักรความแม่นยำสูงซัมจีย็อน (โรงงานยุทธภัณฑ์หมายเลข 95) หลังพื้นที่แห่งที่สามในปัจจุบันเสร็จสมบูรณ์ใน ค.ศ. 1992 สถานีแห่งที่สามนี้ตั้งอยู่โดยตรงบนถนนท่องเที่ยวภูเขาแพ็กดู ซึ่งให้ทางเข้าโดยตรงสู่บริเวณเขตวังของคิม อิล-ซ็อง มีบุคลากรพลเรือน 20 นายและหน่วยทหาร 2 หน่วยคุ้มครองพื้นที่โดยรอบสถานีโดยรอบ ในระหว่างการเยือนประจำปีโดยผู้นำในเดือนกรกฎาคมหรือสิงหาคม ประชากรพลเรือนทั้งหมดจะถูกจ้างงานเพื่อทำความสะอาดระบบคมนาคมขนส่งและสิ่งแวดล้อมในท้องถิ่น

## การท่องเที่ยว

อนุสรณ์สถานใหญ่ซัมจีย็อนประกอบด้วยประติมากรรม 4 กลุ่ม ได้แก่ *บนสมรภูมิ* *ปิตุภูมิ ความถวิลหา* และ *มุ่งไปข้างหน้า*

## ทำเนียบประธานาธิบดี
ซัมจีย็อนเป็นสถานที่พักผ่อนและจุดหมายปลายทางสำหรับผู้นำสองคนของเกาหลีเหนือ คิม อิล-ซ็องและคิม จ็อง-อิลได้สร้างทำเนียบและอาคารที่พำนักในพื้นที่นี้ โดยมีการเข้าถึงผ่านสถานีรถไฟที่สร้างขึ้นเป็นพิเศษและเป็นเอกสิทธิ์เฉพาะสำหรับขบวนรถไฟของผู้นำ

## ภูมิอากาศ
ซัมจีย็อนมีภูมิอากาศแบบกึ่งอาร์กติก (การแบ่งเขตภูมิอากาศแบบเคิพเพิน *Dwc/Dwb*) ซึ่งมีฤดูร้อนที่เย็นสบาย และฤดูหนาวที่หนาวเย็นและแห้ง

## การกีฬา
เมืองนี้มีลานสปีดสเกตรูปวงรีหนึ่งในสามแห่งของประเทศ

## ดูเพิ่ม
*รายชื่อนครในประเทศเกาหลีเหนือ
*ภูมิศาสตร์เกาหลีเหนือ

## อ้างอิง

## แหล่งข้อมูลอื่น

*North Korea Uncovered , (North Korea Google Earth) a Google Earth map of most of Samjiyŏn's monuments, tourist facilities, and political residencies.
*A collection of photos from in and around Samjiyon
*''Samjiyon County Changes Its Appearance'' picture album at Naenara

หมวดหมู่:นครในจังหวัดรยังกัง
หมวดหมู่:ลานสกีและรีสอร์ตในประเทศเกาหลีเหนือ